 Poezia simbolista romineasca Antologie, introducere, dosare critice, comentarii, note si bibliografie de Rodica Zafiu Ed. Humanitas, Bucuresti, 1998 Alexandru Macedonski: Despre logica poeziei Macedonski isi incepe articolul subliniind opozitia dintre discursul rationalist si cel poetic, figurativ, prin care se realizeaza "logica poeziei". Mecanismul limbajului figurat e ilustrat prin citeva metafore - noapte nebuna, ai noptii ochi ceresti, fanfare colorate de-o purpura aprinsa etc.; exemplele provin din Dante, din poezia populara sau chiar din texte proprii. Afirmatia ca logica poeziei e absurdul e demonstrata printr-un lant de echivalari: autorul identifica poezia cu divinitatea, divinitatea cu neintelesul si neintelesul cu absurdul. Desi textul nu are nimic de-a face cu simbolismul si demonstratia e destul de naiva, el e interesant prin afirmarea polemica a autonomiei si a caracterului inexplicabil rational al limbajului poetic. "Desigur ca citindu-se acest titlu, oricine se va intreba daca poezia comporta o logica deosebita de a prozei, si vom stabili de aceea imediat un lucru pe care carturarii nostri ar fi trebuit demult sa-l stabileasca, si anume ca proza se conduce dupa o logica si poezia dupa alta (...). A fi poet inseamna a fi poet si logica poeziei este, daca ne putem exprima astfel, nelogica intr-un mod sublim. (...) Logica poeziei este nelogica fata de proza si tot ce nu e logic fiind absurd, logica poeziei este prin urmare insusi absurdul. (...) Cind stim ca Divinitatea este neintelesul si Neintelesul este absurdul, ce alt voiti sa fie logica ei, decit aceea ce este insasi Divinitatea si Poezia insusi. in asemenea conditiuni insa partea grea de explicat este cum poezia poate sa convinga cu logica ei nelogica, mult mai bine, mai decisiv si mai repede decit proza. Asupra acestui punct avem foarte putine de zis: poezia convinge, pentru tot ce este frumos ni se impune fara ca nimeni sa-si poata da seama in ce mod si pentru ce. (...) Ea suscita lacramile, mingiie sau reproba, da nastere zimbetului de bucurie sau increteste buzele prin ironia sa, si cind voiesti sa te opresti si sa-ti dai seama de cauze printr-o stricta analiza, ramii uimit in fata golului aproape total pe care ea ti-l da ca rezultat." (Literatorul, nr. 23-25, 1880. Reprodus din Al. Macedosnki, Opere, IV., 1946, p. 76-87) Alexandru Macedonski: Poezia viitorului Textul e un manifest simbolist, bazat pe prelucrarea ideilor "instrumentaliste" ale lui Reni Ghil. Macedonski ii citeaza la rind pe Baudelaire, Maeterlinck, Mallarmi, Piladan, Morias. Merita retinuta ideea caracterului natural al simbolului si al simbolismului (ceea ce poate reprezenta si o afirmare a caracterului simbolic al naturii). "Simbolismul este cel mai apropiat de natura, fiindca el, pentru a ne sugera idei, procedeaza intocmai ca dinsa - cu alte cuvinte, fiindca ne infatiseaza una sau mai multe imagini ce se transforma la urma in cugetari. Instrumentalismul nu este iar decit tot un simbolism, cu deosebire ca sunetele joaca in imstrumentalism rolul imaginilor". (Literatorul, nr. 2, 1892, Reprodus din Al. Macedonski, Opere, Iv., 1946, p. 100-101) Alexandru Macedonski: Caracterizari critice (1) S-au purtat multe discutii legate de incadrarea lui Macedosnki intr-un curent literar, de aparteneta sa estetica: poetul e considerat de obicei clasicist (prin temperament), romantic (prin asumarea unei traditii autohtone), simbolist si parnasian (in latura sa cea mai inovatoare, influentata de poezia franceza a vremii). (2) Poetul i se recunoaste rolul de initiator si teoretician al modernismului poetic rominesc. * Ideea apare cu claritate la Vladimir Streinu (1985: 308): "Teme noi, un alt vocabular poetic, senzatia devenita in sine material literar exclusiv, disociata de sentiment, cu alte cuvinte senzualismul modern, rafinamentul citadin, subtilitati mai mult ale civilizatiei, alaturi de ale culturii, nuanta inspiratiei uneori decadenta (in contra fondului de energie congenital) si atitea alte particularitati lirice arata la Macedonski vointa si calificarea de a redirectiona lirismul rominesc; ceea ce va si reusi sa faca, printr-o intreaga serie de poeti, care nu se vor mai dezvolta nici din Alecsandri - Bolintineanu, si nici din Eminescu insusi. Poezia lui este, intr-un fel, un act de cezura istorico-literara." * Manolescu (1968: 9, 12) il plaseaza, ca figura emblematica, la inceputul poeziei romine moderne: "Nu ne putem imagina nasterea poeziei moderne fara cele doua fete de Ianus ale lui Macedonski, una indreptata catre trecut, alta catre viitor. (...) Macedonski, cel dintii, se indoieste de poezie, o pune la incercare, o cauta; geniul lui infloreste nu in siguranta de sine, ci in nesiguranta, nu cunoscind poezia, ci cautind-o. Lirica lui Macedonski e o imensa tensiune a spiritului, refuzind ceea ce i se da si tinjind dupa ceea ce i se refuza, o aventura dincolo de orice securitate a tarmului, in largul nelinistit al oceanului." * Micu (1984: 81): "Al. Macedonski este primul poet romin a carui creatie este permanent insotita de meditatia asupra ei insesi; poezia lui include structural meditatia asupra poeziei si, in parte, emana din ea." (3) Valoarea estetica a operei a fost destul de controversata: pentru aproape toata lumea, Macedonski este un poet inegal (G. Calinescu 19825: 527); variaza, desigur, in functie de comentator, raportul intre textele considerate nesemnificate si cele apreciate drept capodopere. Editia si prefata lui Vianu, din 1939, au reprezentat primul gest de autoritate critica prin care Macedonski devenea "unul din cei mai mari poeti ai ai literaturii romine". (Vianu 1972: 519). (4) Limbajul poetic macedonskian este caracterizat de manifestarea unor stridente - in primul rind intre neologismul romanic si muntenismul familiar. Lovinescu (1969: 198) vorbeste de o anume nesiguranta stilistica, "amestec de eleganta si de vulgaritate", iar G. Calinescu (1982: 525) crede ca lui Macedonski "ii e deficient (...) simtul limbii". * T. Pavel (1969: 496): "Principala disociere pe care observarea manierismului macedonskian ne-o ingaduie este intre un registru retoric, caracterizat prin verbalitate violenta, zacaminte de prost gust, impinse uneori pina la melodrama de mahala, si un registru parnasian-pretios, inflorind in sfere sublime, hranit cu cele mai gingase substante metaforice." (5) Macedonski apare ca o personalitate cu tendinte contradictorii: el este deopotriva un "estet decadent", un rafinat si un vitalist, senzorial si senzual. * Cioculescu (1982: 130; articol din 1939): "Lirica macedonskiana nu e numai un joc gratuit - cum se spune astazi - de senzatii, ci prima sinteza romineasca dintre sensibilitatea afectiva si cea senzoriala (...). Poezia savanta a simturilor (vizual si auditiv) a avut in Macedonski pe marele ei reprezentant la noi. Rafinamentul unui <civilizat>, familiarizat cu arta timpului sau, este una din dominantele personalitatii lui Macedonski." Legaturi cu simbolismul Opera lui Macedonski a fost vazuta, in genere, ca fiind doar partial simbolista, trasaturile curenmtului manifestindu-se mai pregnant doar in unele dintre etapele sale de creatie (de pilda, spre sfirsitul vietii, in rondeluri). I se recunoaste insa rolul de teoretician si indrumator al scolii simboliste autohtone. in special in ultimul deceniu al secolului trecut Macedonski se manifesta ca teoretician al simbolismului si ca autor de manifeste simboliste; pledeaza mai ales in favoarea "instrumentalului" lui Reni Ghil. Publica o serie de articole teoretice ("Despre logica poeziei", 1880; "Poezia viitorului", 1892; "Simturile in poezie", 1895; "in pragul secolului", 1899) si poezii subintitulate "simboliste-instrumentaliste". Poetul se sincronizeaza cu cercurile moderniste din Franta si Belgia, cu care are legaturi directe. Prin vointa proprie si in perceptia contemporanilor (a emulilor, dar si a celor care il ironizeaza si il parodiaza), el reprezinta simbolismul - cel putin ca moda literara a momentului. Ulterior, profesiunile de credinta ale poetului vor fi predominant clasiciste. Ca reactie la primele acceptari, fara rezerve, ale etichetei "simbolist", dar si pentru ca aplica o alta grila de definire a curentului, multi comentatori din prima jumatate a secolului al XX-lea il vor socoti pe Macedosnki, in mod ploemic, putin sau deloc simbolist. * Fundoianu (1980: 234-235; articol din 1922): "Macedonski n-a inovat nimic in forma, nimic in sensibilitate", "n-a fost simbolist", "e inca un intirziat dintr-o epoca defuncta". "Asa cum se insela singur cu pietre false, Macedonski s-a inselat cu vorbele: puterea lui de iluzie atribuia nuante si culori cuvintelor care continuau si dupa el sa ramiie cenusii si neutre." * Davidescu (1975: 207, 209; articol din 1922): "S-a spus ca Macedosnki ar fi un inovator in sensul poeziei noi. Nimic, de fapt, mai neadevarat. Macedonski a fost cel mai mare poet clasic al nostru"; "departe de a fi fost un simbolist, in sensul clasic al acestui cuvint, ar putea fi mai curind considerat ca o negare a curentului". * Lovinescu nu gaseste in volumul Flori sacre (1912) "nimic cu desavirsire revolutionar, nici o urma din simbolismul ingramaditor de nouri sonori, dimpotriva, versuri limpezi, frumoase, unele foarte frumoase, desi putin emotive, cu o atitudine in genere cautata: intr-un cuvint, toate insusirile plastice ale poeziei parnasiene." (1969: 269) Aceasta opinie s-a pastrat pina azi; i se acorda lui Macedonski cel mult merite de precursor si teoretician, in calitate de "partial" simbolist. * Micu (1984: 90-91): "Ce il separa net de autenticul simbolism e modul mult prea explicit al vorbirii (...). Nici o farima de obscuritate, in consecinta, pe tarimurile universului sau poetic, si chiar nimic cetos, tenebros, nordic (...). Poezie de infiorare metafizica nu exista la Macedonski deloc, sensibilitatrea lui Fiind eminamente pagina, fara antene spre transcendent." Cum simbolismul e departe de a fi unitar, excluderea lui Macedosnki din istoria simbolista e urmarea tendintei de a absolutiza un model ideal, atemporal al curentului. Sunt suficiente argumente care il ataseaza miscarii simboliste: estetismul decadent, macabrul (de unde si porecla Macabronski), exotismul, rafinamentul senzorial, muzicalitatea, unele simboluri obscure, pasiunea pentru inovatiile formale, pentru experimente in versificatie. * Zamfir (1972 a si 1972 b: 128-181) demonstreaza ci poetul ilustreaza foarte bine o anume directie a epocii, pe care o numeste "simbolismul ornamental": "Macedonski reprezinta prin excelenta simbolismul ornamental, adica poetul prizonier al unei duble tentatii - cea a adincurilor metaforice simboliste si cea a ornamentului pretios, fin de siicle" (1972 a: 108). George Bacovia: Caracterizari critice Receptarea lui Bacovia a cunoscut o ascensiune spectaculoasa: considerat la inceput un poet minor, al tristetilor provinciale, el a fost cu timpul trecut in rindul celor mai importanti poeti romini moderni. Iorga (1985: 249-250) a manifestat si in cazul lui Bacovia antipatia lui generala fata de poezia modernista: nu a gasit deci in poezia acestuia decit "o viziune personala, trista, amarita a lucrurilor, intr-un biet ritm flescait; dar in toate era o, desigur, absoluta si oarecum induiosatoare sinceritate". Cea mai evidenta diferenta in interpretarea poeziei lui Bacovia a reprezentat-o intelegerea ei ca forma de sinceritate sau ca artificiu. La inceput, criticii au considerat ca versurile lui Bacovia ofera un exemplu de extrema simplitate, elementaritate, expresie directa a starii lirice; aceasta opinie a fost exprimata de Davidescu, Lovinescu; ideea opusa, dupa care esenta poeziei bacoviene este artificialitatea, poza, teatralismul, a fost exprimata cu claritate de G. Calinescu si au reluat-o in diverse forme aproape toti comentatorii. Davidescu (1975: 25; articol din 1916): "Bacovia e, inainte de toate, sincer. Poezia lui nu tineteste niciodata un anumit efect literar; totdeauna insa ea aduce cu sine, fara sa-si dea socoteala, unul (...). Bacovia se multumeste sa se analizeze si sa-si noteze, scurt, precis, cu nervii strinsi intr-o innascuta incordare, impresiile. Poeziile lui depasesc astfel cadrul conventional al acestui fel de exprimare. Daca nu ne-ar fi teama de paradox, am spune chiar ca nici nu prea sunt poezii; caracterul lor tine mai degraba de miscarile elementare ale vietii, impulsiv manifestata prin deosebitele strigate de durere, de surpriza, de tristeta, scoase de poet, si impresioneaza ca si strigatul enigmatic al pisicilor in noapte, pe acoperisuri. Se exprima precis, taios, sobru si e, mai ales, original. Secretul acestei originalitati sta pe de-a-ntregul in sinceritate, care e, poate, cel mai sigur mijloc de diferentiere." Lovinescu (1969: 404-405): "Poezia lui Bacovia este deci impresia unei nevroze. Prin concordanta peisagiului interior cu cel exterior, impresioneaza in ansamblu; nu retine totusi prin amanunt. (...) Poezia se reduce, astfel, nu numai la nihilism intelectual, ci si unul estetic: emotiunea ei rudimentara nu are nici o legatura cu arta privita ca artificiu. (...) Poezia lui Bacovia e expresia celei mai elementare stari sufletesti; e poezia cinesteziei (impresie generala, nediferentiata, rezultind dintr-un ansamblu de senzatii organice; sensibilitatea care reflecta existanta fizica) imobile, incropite, care nu se intelectualizeaza, nu se spiritualizeaza, nu se rationalizeaza; cinestezie profund animalica; secretiune a unui organism bolnav, dupa cum igrasia e lacrima zidurilor umede; cinestezie ce nu se diferentiaza de natura putreda de toamna, de ploi si de zapada, cu care se contopeste." G. Calinescu (1982: 706): "Poezia lui G.V. - Bacovia a fost socotita, in chip curios, ca lipsita de orice artificiu poetric, ca o poezie simpla, fara mestesug (E. Lovinescu, A. Maniu). Si tocmai artificiul te izbeste si-I formeaza in definitiv valoarea." Manolescu (1968: 19): "Primul lucru care ne izbeste de altfel la G. Bacovia este tocmai spiritul teatral, manierismul, stilul suferintei." O alta optiune fundamentala consta in a judeca poezia lui Bacovia ca poezie de atnosfera sau ca poezie metafizica. Primii exegeti au fost impresionati de atmosfera specifica liricii bacovienen, in vreme ce interpretarile mai noi au adus in prim-plan sentimentul de vid, de solitudine, viziunea descompunerii universale - ca trasaturi de profunzime, ca intuitii metafizice. Modernitatea lui Bacovia inseamna astazi mai ales capacitatea poetului de a exprima golul, negatia. Lovinescu (1973: 581) considera ca lirica lui Bacovia este esentialmente una de atmosfera: "Exista, in adevar, o atmosfera bacoviana: o atmosfera de coplesitoare dezolare, de toamna cu ploi putrede, cu arbori cangrenati, limitata intr-un peisagiu de mahala de oras provincial, intre cimitir si abator, cu casutele scufundate in noroaie eterne, cu gradina publica ravasita, cu melancolia caterincilor si bucuria panoramelor, in care <princese ofteaza mecanic in racle de sticla>; si in aceasta atmosfera de plumb, o stare sufleteasca identica: o abrutizare de alcool, o deplina dezorganizare sufleteasca prin obsesia mortii si a neantului, un vag sentimentalism banal, in tonul caterincilor, si macabru, in tonul papuselor de ceara ce se topesc, o descompunere a fiintii organice la miscari silnice si halucinante, intr-un cuvint, o nimicire a vietii nu : numai in formele ei spirituale, ci si animale." Pentru un alt mare poet contemporan cu Bacovia, expresia lirica si crearea de atmosfera inseamna lipsa de intelectualitate: Ion Barbu (1968: 50; interviu din 1929) are o judecata extrem de dura: "Poeziile din Plumb ale lui Bacovia imi par astazi apartinind unei alte epoci. in orice caz, interregnmul lui Bacovia s-a terminat. E adevarat ca o netagaduita durere se marturiseste in versurile lui si admiram in ele un simt rar al desenului. Dar o poezie depresiva, de spovedanie si atmosfera, poezia care nu contine un principiu liberator, e o poezie lirica si ca atare nu ma intereseaza.): Ciopraga (1970: 374): " Senzatia descompunerii lente si constiinta absurdului, unificate intr-o neliniste amara, marcheaza lirica bacoviana aproape in totalitate Caraion (1977: 33): "El este poetul negatiilor de felurite nuante, autorul in literatura noastra al intiiului nu ideistic si structural, opera sa comparindu-se cu si comportindu-se ca un repros inextingibil, adresat lumii." Bacovia este, in esenta, un poet controversat, care a avut de la aparitie admiratori fanatici, dar si critici rezervate si chiar iritate. I s-au reprosat mai ales manierismul, monotonia, efectele facile. Poezia sa e in orice caz inconfortabila, situata adesea pe granita incerta dintre genial si ridicol. Flamind (1979: 9): "Poezia bacoviana se organizeaza cu mari eforturi la nivelul expresiei, pentru a invinge insa coplesitor in ansamblu. Cobori in detaliu si surprinzi ezitarile de limba, improprietatile, fadul, vetusul; dar cind citesti intr-un sistem de relatii estetice mai generoase, o grava experienta umana iti vorbeste." Cu timpul, poetul a devenit un mit intangibil al modernitatii si se observa tendinta multor critici de a considera ca in poezia sa totul este intentie: inclusiv esecurile, scaparile, punctele slabe. Micu (1984: 232): "Poetul romin deliteraturizeaza simulind stingacia, mimind deficitul de intelectualitate, semidoctismul, utilizind cu inocenta prefacuta clisee, confectionind aparente kitschuri." Dimitriu (1981: 10): "in rarele ocazii cind vorbeste despre sine, Bacovia este voit neinteresat, se complace in dezvaluiri banale, nespectaculoase, unele destul de anoste prin conformism si conventional." S-a discutat si despre o posibila aparteneta a lui bacovia la expresionism. Ideea, mai veche, a fost exprimata cu prudenta de Petroveanu ( 1972: 323) si foarte transant de Ulici (1971: 72), care considera ca, "printr-un exces de sensibilitate deformatoare (...) Bacovia e primul nostru expresionist." Crohmalniceanu (1978: 229-235) nu accepta aceasta situare, in primul rind pentru ci nu identifica in poezia bacoviana viziuni de tip expresionist sau invocari ale "energiilor obscure". Volumele de dupa Plumb (1916) sunt tot mai marcate de manierism si dezarticulare; se accentueaza tendinta spre prozaism, notatia incoerenta, la limita iesirii din literatura (Vianu 1973 a: 167-168; articol din 1946). Caraion (1977) polemizeaza cu ideea unui declin, incercind sa revalorizeze tocmai modernismul acestei faze finale a poeziei bacoviene. Pe cit de puternica a fost intuitia artistica a lui Bacovia, pe atit de saraca s-a dovedit capacitatea sa de formulare teoretica. Declaratiile sale sunt surprinzator de plate: "Mi-a placut in arta sa urmaresc intotdeauna o problema" (interviu realizat de I. Valerian in 1929, in G. Bacovia, Opere, 1978, p. 436); "Realitatile imi produc reale efecte" ("Divagari utile", dictate in 1957; ibidem, p. 468). Marturisirile din interviuri, si cu atit mai mult cele pastrate in amintirea rudelor, pot fi folosite doar cu multa prudenta in interpretarea textelor bacoviene. Legaturi cu simbolismul De la inceput poetul a fost primit de critica si de public ca un reprezentant al simbolismului. De altfel, el s-a format - prim lecturi si sporadice legaturi de cenaclu - in mediul simbolist al epocii. Poezia sa isi marcheaza aparteneta la curent nu numai prin teme sau procedee, dar chiar prin citare; in versurile sale sunt numiti Baudelaire, Verlaine, Rollinat, maruntul traian Demetrescu, sunt evocate "o poema decadenta, cadaverie parfumata" (Poema in oglinda) si chiar "zavorul decadent" (Vint). Sunt evidente motivele si elementele de decor simboliste (amurgul, toamna, solitudinea, betia, ploaia, corbii; salonul, parcul, orasul pustiu), artificialitatea, sensibilitatea nevrotica ("delir", "enervare", "nervi", multe poezii au cuvintul, in titlu, "nevroza" etc). Muzica (fanfare, caterinca, clavir) face parte si ea din cadrul obligatoriu. Bacovia foloseste sinestezia, evocarea insistenta a citorva culori (negru, alb, galben, gri, violet), simbolurile obsedante, care circula de la o poezie la alta (plumbul, corbii, ploaia, sicriul, amurgul etc.). Tipic simbolista e acuitatea senzoriala, ca si descrierea unor imagini care reprezinta, de fapt, o stare interioara. Latura exotica e insa absenta in poezia de atmosfera si neliniste existentiala a lui Bacovia, in care spatiul e prin definitie inchis. Negoitescu (1991: 267): "Poezia bacoviana (...) apartine expresiilor celor mai specifice ale simbolismului. Si tehnica sa se rezolva cu mujloacele pe care scoala simbolista i le-a oferit, acea suma a sugestiilor care vin din muzica, din culoarea irizata in jocul luminii, din confuzia inconstientului, date ale marii picturi impresioniste, carora apoi temperamentul poetului le-a adaugat aura fanata a destinului sau, sarcasmul si mania decrepita, funebrul aer damnat." Dintre diversele directii simboliste, poetul e mai apropiat de maniera decadentilor: creind un decor macabru, dezolant, in care apar cadvre, bolnavi, nebuni, moartea, agonia, cavoul, casa-sicriu, cetatea blestemata, risul strident; citeva imagini tipice ar fi: "tremur satanic", "lungi, satanice ecouri", "crengile schelete". Plinsul, regretele, tristetea sunt laitmotive ale acestei lirici, dar contextul in care apar face ca poetul sa fie considerat astazi chiar "un antisentimental" (Grigurcu 1974). Limbajul e neologic, uneori pretios. Nu mai tin de simbolism excesul, rigidizarea, teatralitatea, primitivitatea, prozaismul, stridentele. Bacovia apartine unei faze mai tirzii a simbolismului, in care se insinueaza deja pastisa si se presimte un modernism mai acut, scindat. Manolescu: "Folosindu-se de recuzita simbolista, Bacovia o exploateaza oarecum din exterior, cu o distanta ce merge de la ironia imperceptibila la parodie. Interesant e de a constata ca, avind simtul conventiei <decadente>, el nu elimina nimic din ea, n-o subtiaza, nu incearca s-o faca invizibila, ci, din contra, o ingroasa la maximum. (...) La un capat al poeziei lui se produce o dezintegrare a limbajului prin sincopa, prin recurgerea la forme voit prozaice si nearticulate. La un altul, poetica simbolista este supralicitata si uneori compromisa prin patetism." Indries (1984: 21) observa stridentele de limbaj care se opun in poezia lui Bacovia armoniilor simboliste; autoarea vorbeste deci de "discordanta suparatoare, siciitoare, care, constituind un moment de efractia violenta a <prozaicului>, provoaca o ruptura nu numai in melodia, ci si in spiritualitatea simbolista, a carei tendinta spre transfigurare este brusc oprita printr-un recurs la <viata reala>". Aceeasi idee a discordantelor la Manolescu (1987: 204-206). Cei mai recenti exegeti ai operei lui Bacovia fac adesea abstractie de simbolism, considerind mai importanta depasirea lui, originalitatea poetului. Vladimir Streinu: "Estetismul", in Cioculescu, Streinu, Vianu Nicolae Manolesc: Metamorfozele poeziei; Despre poezie Dumitru Micu: Modernismul rominesc, I., De la Macedonski la Bacovia 